སྤྱིར་བཏང་བོད་ཀྱི་སྲི་ཞུ་བ་གཞན་དག་ནི་གོམ་པ་རིམ་བགྲོད་ཀྱིས་ལྷན་ཁང་ཁག་གི་དྲུང་ཆེ་ཆུང་ནས་བཀའ་བློན་ནམ།ཡང་ན།སྤྱི་འཐུས་སོགས་ཀྱི་ལས་ཀ་རྒྱུན་རིང་བྱས་ཏེ་གཟོད་བཀའ་བློན་གྱི་ལས་གནས་སུ་བསྐོ་འཇོག་གམ་འོས་འདེམས་བྱས་ནས་འོང་བ་ཡིན་ལ།ཁོང་རྣམ་པ་ཕལ་ཆེ་བ་བོད་མི་རིགས་དང་སྒྲིག་འཛུགས་འདི་ལ་ཇི་སྲིད་བར་སྲི་ཞུ་བྱེད་པའི་དམིགས་ཡུལ་ཡོད་སྟབས་ལམ་ཐིག་འདི་འདྲ་བརྒྱུད་ཐུབ་ཀྱི་ཡོད།བློ་སེང་ཨ་རིར་མཁས་པའི་མིང་སྐམ་ཞིག་ཐོབ་རྗེས།ཐད་ཀར་ནུབ་ཕྱོགས་ནས་བསླབས་པའི་འོས་སློང་གི་གཡོ་སྒྱུའི་ཐབས་རྩལ་སྤྱད་དེ་སྲིད་སྐྱོང་ལ་ལངས་ཤིང་།འདི་ནས་ལས་ཡུན་རྫོགས་མ་ཐག་ཨ་རིར་གནས་སྡོད་ལ་གྲ་སྒྲིག་ཨང་བསར་བྱས་ཏེ།སྡོད་ཁང་དང་བཅས་པ་ལེགས་པར་བསྒྲིགས་ཟིན།འདི་ལས་ཀྱང་།ཇི་སྲིད་བར་གྱི་བོད་མི་རིགས་ཀྱི་སྲི་ཞུ་བ་ཞིག་དང་།རང་དབང་འཐབ་རྩོད་པ་ཞིགསྒྲིག་འཛུགས་འདིའི་ལས་བྱ་བ་ཞིག་བྱ་འདོད་མེད་པ་གསལ་བོ་རེད།གོམ་པ་རིམ་འཛེགས་ཟེར་བ་དེ་ཡང་བཤད་སྟངས་ཤིག་རེད།ད་ལྟ་ང་ཚོ་ལ་ཁ་ཚ་དགོས་ཐུག་ལས་དོན་གནང་ཐུབ་མཁན་དང་ཤེས་འཇོན་གཉིས་ལྡན་གྱི་དབུ་ཁྲིད་དང་གཞུང་ཞབས་པ་དགོས་པ་ལས་སྐེས་ཐེམ་རིམ་འཛེགས་བྱས་ནས་སྡོད་ལོང་གཏན་ནས་མེད།ང་ཚོ་ནི་བཙན་བྱོལ་བ་ཞིག་ཡིན་པ་ལས་རང་བཙན་གཙང་མ་ཡོད་པའི་རྒྱལ་ཁབ་གཅིག་མིན་པ་དེ་ཤེས་དགོས།འདི་ལ་བསམ་ནས་རྒྱ་ཆེ་མི་མང་གིས་མཁན་དབང་བློ་བཟང་སེང་གེ་ལ་རྒྱབ་སྐྱོར་ཚད་མཐོན་པོ་གནང་དོན་ཡང་དེ་རང་རེད་དོ།